Yrittäjyyskasvatus

Soveltavat kurssit 1-20

Saadakseen todistuksen Luovan yrittäjyyden linjan suorittamisesta on linjalle valitun opiskelijan suoritettava yhteensä vähintään 10 yrittäjyyskurssia. Näistä kahdeksan on pakollista ja kaksi vapaavalintaista.

Pakolliset kurssit

YRI1-5, YRI6 tai YRI7, YRI8 tai YRI 9 ja YRI10

Ensimmäisenä vuonna linjan opiskelijalle suoritellaan suoritettavaksi pakollisista kursseista YRI1, YRI2, YRI3 ja YRI5. Toisen vuoden pakollisiin opintoihin kuuluu kurssi YRI4. Valintoja tehdessä on huomioitava myös, että kurssin YRI16 suorittaminen on aloitettava ensimmäisenä opiskeluvuonna.

Yrittäjyyskurssit on jaettu kolmeen ryhmään yrittäjyyden keskeisten ulottuvuuksien mukaisesti: itsensä johtaminen, bisnesosaaminen ja luovuus. Jako on huomioitu kurssien sisältöjen painotuksissa. Painotukset on merkitty kurssien nimiin kirjainkoodein. Kurssit, joilla painottuu ulottuvuus

* itsensä johtaminen on merkitty kirjaimella J
* bisnesosaaminen on merkitty kirjaimella B
* luovuus on merkitty kirjaimella L.

***YRI1 (pakollinen) J***

**Sisäinen yrittäjyys**

Yrittäjyys, yrittävyys, ongelmanratkaisu, riskinotto, vuorovaikutustaidot, tiimityö, itsensä johtaminen... Kaikki ovat opittavia taitoja, mutta niiden kehittymisen pohjana on oltava hyvä itsetuntemus. Kurssilla opitaan lisää itsestä ja muista sekä keinoista, joilla voi omaa sisäistä yrittäjäänsä kehittää.

***YRI2 (pakollinen) B***

**Yrittäjyyttä etsimässä**

Luovuutta ja ongelmanratkaisua. Kurssilla tutustutaan yrittämiseen uravaihtoehtona ja etsitään vastauksia kurssilaisten asettamiin kysymyksiin yrittäjyydestä. Opitaan perustietoja mm. yrityksen perustamisesta. Kurssi sisältää opintokäyntejä yrityksiin ja yrittäjien vierailuja tunneilla, joiden pohjalta oppiminen raportoidaan. Toteutus esim.  ongelmaperustaisen oppimisen menetelmällä (PBL).

***YRI3 (pakollinen) B***

**Nuori Yrittäjä yritystoiminta**

NY-Vuosi yrittäjänä -ohjelmassa perustetaan lukuvuoden ajaksi oikealla rahalla toimivia harjoitusyrityksiä, jotka tuottavat palveluja tai tuotteita. Harjoitusyritys toimii oppimisen tarinana, jonka avulla  harjoitellaan ryhmätyöskentelyä, ongelmanratkaisua ja muita työelämässä tarvittavia taitoja käytännön tilanteissa. Ohjelman myötä kehittyvät mm. yhteistyö- ja ryhmätyötaidot, kommunikaatiotaidot, markkinointiosaaminen ja esiintymistaito. Laajuus 1-2 kurssia.

***YRI4 (pakollinen) B***

**YRI-TET**

Työelämään tutustumisjaksolla (30h) opiskelija tutustuu paikallisen yrittäjän työhön ja yritykseen. Tet -paikka pyritään löytämään alalta, johon opiskelija suuntautuu mahdollisesti tulevaisuudessa. Tet -paikat hankitaan yri-linjan verkostojen avulla, mutta opiskelija voi hankkia paikan myös itse sopimalla asiasta ohjaajan kanssa. Tet-kokemukset jaetaan kurssilaisten kesken. Opiskelijan raportti voi olla kirjallinen ja/tai video.

***YRI5 (pakollinen) L***

**Nuori Yrittäjä 24h-leiri**

Vuorokauden kestävä leiri, jossa tiiminä vastataan annettuun, vuosittain vaihtuvaan haasteeseen, joka voi liittyä esim. palvelun tai tuotteen kehittelyyn ja/tai markkinointiin. Leirin lopuksi tiimien ideat esitellään tuomaristolle. Parhaat työt palkitaan. Leirimaksu kattaa ruokailut, majoituksen ja kuljetuksen. Leirin jälkeen osallistujat ymmärtävät yrittäjyyden ja yritystoiminnan periaatteita ja huomaavat, että yrittäjämäistä toimintatapaa, taitoja ja ominaisuuksia tarvitaan kaikessa työssä ja työelämässä.

***YRI6 (pakollinen/valinnainen YRI7:n kanssa) L***

**TiimiDIILI**

Kurssilla tehdään yhteistyötä paikallisten yritysten kanssa. Kukin yritys antaa haasteen, johon tartutaan joukkueittain ja kilpaillaan, mikä joukkue vastaa haasteeseen parhaiten. Yrityksen edustajat osallistuvat tehtävien ohjaamiseen ja palkitsevat parhaat joukkueet. Kurssilla kehittyvät erityisesti ideointi-, tiimityö, esittämis- ja esiintymistaidot.

***YRI7 (pakollinen/valinnainen YRI6:n kanssa) L***

**Ideakilpailuun osallistuminen: Paras Idea -kilpailu/Tartu Ideaan -kilpailu**

Kilpailuun voi liittyä yrityksen/yhteistyökumppanin toimeksianto, jolloin joukkue/opiskelija ideoi annetusta aiheesta. Kilpailuissa  tuotetut ideat kilpailevat aluksi jatkoon pääsystä. Jatkoon päässeitä ideoita kehitetään eteenpäin, perehdytään mahdollisuuksien mukaan ja ideasta riippuen esim. markkinointiin, tuotesuunnitteluun ja toteutukseen. Myös idean esittelyyn järjestetään valmennusta. Jatkoon päässeet ideat kilpailevat voitosta finaalitapahtumassa, missä yritysyhteistyöraati arvioi ideat ennalta määrätyin kriteerein ja valitsevat voittajaidean. Finaalitapahtumaan osallistuminen ja oppimisen reflektointi on kurssimerkinnän edellytys.

***YRI8 (pakollinen/valinnainen YRI9:n kanssa) B***

**SSAB –kurssi**

Paikallisen suuryrityksen kanssa toteutettava kurssi, jossa opiskelijat pääsevät ryhmissä tutustumaan teknologia-alan yrityksen toimintaan asiantuntijoiden ohjauksessa. Ryhmätöiden aiheet vaihtelevat vuosittain.

***YRI9 (pakollinen/valinnainen YRI8:n kanssa) B***

**Sijoitussalkku**

Laita raha töihin. Sijoittamiseen, säästämiseen, omaisuuden hajauttamiseen ja pankkitoimintaan perehdyttävä kurssi. Kurssilla tutustutaan erilaisiin sijoituskohteisiin, kuten esimerkiksi pörssiosakkeet, asunnot ja taide. Opiskelijat kokeilevat sijoittamista myös itse virtuaalisalkun avulla ja kurssin lopussa opiskelijat laativat salkkuraportin sijoitustoiminnastaan. Kurssi sisältää vierailuja ja vierailijoita.

***YRI10 (pakollinen) L***

**Yrittäjyysprojekti 1**

Kurssilla toteutetaan koulun oma tai yhteistyöprojekti yhteistyökumppaneiden kanssa. Kurssin sisältö, suoritustapa, laajuus ja menetelmät vaihtelevat projektin luonteesta riippuen.

***YRI11 L***

**Yrittäjyysprojekti 2**

Kurssilla toteutetaan koulun oma tai yhteistyöprojekti yhteistyökumppaneiden kanssa. Kurssin sisältö, suoritustapa, laajuus ja menetelmät vaihtelevat projektin luonteesta riippuen.

***YRI12 L***

**Yrittäjyysprojekti 3**

Kurssilla toteutetaan koulun oma tai yhteistyöprojekti yhteistyökumppaneiden kanssa. Kurssin sisältö, suoritustapa, laajuus ja menetelmät vaihtelevat projektin luonteesta riippuen.

***YRI13 I***

**24h-leirin ohjaajakoulutus**

Kurssi koostuu leirin suunnittelusta, valmistelusta ja leiriohjaajana toimimisesta. Ohjaajana toimiminen vaatii YRI5-kurssin (24h-leiri) edeltävinä opintoina. Leiri on maksullinen myös ohjaajille (majoitus + ruoka).

***YRI14 L***

**Tiimiseikkailu**

Tiimityöskentely on keskeistä koko kurssin toteutuksessa, joka sisällöltään liittyy pääasiallisesti yhteistoiminnallisiin tehtäviin erilaisissa ympäristöissä. Ohjelmassa voi olla retkeen valmistautuminen, mahdollinen yöpyminen maastossa, terveys ja turvallisuus retkellä, liikkuminen ja suunnistus maastossa, ruoan valmistus retkiolosuhteissa, ympäristön havainnointi sekä ryhmätyöskentely. Kurssi on pieni seikkailu, jolla opiskelijat löytävät yhteishengen.

***YRI15 L***

**Pressikurssi**

Opiskelija kokoaa yri-linjan opintojensa aikana kansion, joka sisältää erilaisia julkaisemiseen liittyviä tehtäviä, joista saa pisteitä. Valmis portfolio on laajuudeltaan 8p. Tehtäviä ovat kolumni tai muu lehtikirjoitus (3p), esittelyvideo (3p), blogikirjoitus (2p), lehdistötiedote (2p), esite (flyer, juliste tms.) (2p), some-päivitys (0,25p).

***YRI16 J***

**Yrittäjyysportfolio**

Opiskelija kokoaa kansion, joka sisältää erilaisia yrittäjyyslinjaan liittyviä näyttöjä ja suorituksia koko lukio-opiskelun ajalta, kuten esimerkiksi CV, työhakemus, erilaiset raportit, tutkielmat, diplomit ja todistukset. Portfolio sisältää myös oppimispäiväkirjan, jossa opiskelija reflektoi kehittymistään linjan tavoitteiden suhteen. Portfolion kokoaminen aloitetaan lukion alussa ja sitä jatketaan koko lukion ajan.

***YRI17 J***

**Kansainvälisyys**

Yri-linjalla on kansainvälisiä yhteistyökumppaneita, joiden kanssa järjestetään opiskelijavaihtoa. Opiskelija osallistuu linjan opiskelijavaihtoon tai muuhun kansainväliseen yhteistyöhön.

***YRI18 B***

**Osuuskunta TaiTava Häme - matala kynnys yrittäjyyden harjoittamiseen**

Osuuskunnassa voi toimia yrittäjämäisesti, mutta kuitenkin työntekijästatuksella

Miksi liittyä Osuuskuntaan?:

* haluat tehdä asiakastöitä- ja toimeksiantoja yrittäjämäisesti, mutta et ole vielä halukas perustamaan omaa yritystä
* haluat toimia yrittäjämäisesti, mutta samalla säilyttää opiskelijan asemasi
* haluat keskittyä osaamistasi vastaavaan tekemiseen - et yrittäjän paperitöihin
* haluat yhdistää opiskelun ja yrittäjämäisen toiminnan

Osuuskunta hoitaa: kirjanpidon, laskutuksen, lakisääteiset vakuutukset, vastuuvakuutuksen ja markkinointia.

Osuuskunta myy opiskelijoiden tuottamia palveluja/tuotteita. Tehdystä työstä maksetaan palkkaa.  Osuuskunta TaiTava Hämeen säännöt: osuuskuntataitava.blogspot.fi

***YRI19 L***

**Innoklubi**

Kerhon tavoitteena on ryhmätoiminnan avulla kehittää opiskelijan luovuutta ja esiintymistaitoja.  Kerhotoiminnassa voi olla tavoitteena valmentautuminen ja osallistuminen innovointikilpailuihin esim Innokampuksen Tartu Ideaan pitchauskilpailuun tai idean tuottaminen Innokampuksen Innokoneeseen. *Kerho kokoontuu erikseen ilmoitettuna aikana. Aktiivisesta osallistumisesta ja oppimisen reflektoinnista suoritusmerkintä.*

***YRI20 B***

**Kansainvälisen liiketoiminnan kurssit 1-8**

Taloudellisen tiedotustoimisto TAT:n digitaaliset kansainvälisen liiketoiminnan kurssit 1-8. Kursseilla opitaan sellaiset tiedolliset ja taidolliset valmiudet, joilla menestytään elämässä. Kursseilla opitaan kaupallista ajattelutapaa ja kykyä toimia verkostoituneessa kansainvälisessä toimintaympäristössä. Tavoitteena on, että osallistujat ymmärtävät oppiaineiden ja oman tulevaisuuden yhteyden entistä paremmin. Kurssilla omaksutaan keskeisiä globaalin liikesivistyksen valmiuksia ja tulevaisuuden taitoja, jotka ovat sovellettavissa kaikille elämän osa-alueille. Myös työelämä, yritykset, jatko-opiskelupaikat ja erilaiset urapolut tulevat tutuiksi.

*Opiskelija voi osallistua haluamilleen kursseille kurssikokonaisuudesta, kunkin suoritetun kurssin laajuus on yksi lukiokurssi. Kurssit arvioidaan suoritusmerkinnällä. Kurssimaksu.*